Digters of hul uitgewers word uitgenooi om in te skryf vir die Ingrid Jonker-prys vir Afrikaanse poësie van 2021.
Die sluitingsdatum vir voorleggings is 1 Maart. Die kortlys sal teen 15 Junie bekend gemaak word en die wenner sal op 1 Julie aangekondig word. Inligting oor die prysoorhandiging sal later beskikbaar gestel word.
Debuutbundels wat deur Suid-Afrikaanse uitgewers gepubliseer word, kom in aanmerking vir die Ingrid Jonker-prys.
Alle meedingende bundels word deur die betrokke uitgewers/digters goedgunstiglik aan die drie beoordelaars geskenk, een eksemplaar vir elkeen.